
Ministru kabineta sēdes protokollēmums

Informatīvais ziņojums "Par Sociālā klimata fonda pārvaldību un Sociālā klimata plāna 2026.–2032. gadam izstrādi"

· 1. Pieņemt zināšanai iesniegto informatīvo ziņojumu.
· 2. Noteikt, ka Sociālā klimata plāna 2026.–2032. gadam sagatavošanu un iesniegšanu Eiropas Komisijā koordinē Klimata un enerģētikas ministrija.
· 3. Klimata un enerģētikas ministrijai sagatavot un klimata un enerģētikas ministram noteiktā kārtībā līdz 2025. gada 12. jūnijam iesniegt izskatīšanai Ministru kabinetā Sociālā klimata plāna 2026.–2032. gadam projektu.
· 4. Pieņemt zināšanai, ka Sociālā klimata plāna 2026.–2032. gadam ieviešanu īsteno, izmantojot Kohēzijas politikas fondu vadības informācijas sistēmu, pielāgojot to Sociālā klimata fonda prasībām.

